ประกาศสถาบันคุ้มครองเงินฝากประกาศสถาบันคุ้มครองเงินฝากเรื่องโครงสร้างและการจัดองค์กรในการดำเนินงาน สรุปอำนาจหน้าที่ที่สำคัญ วิธีดำเนินงานและสถานที่ติดต่อเพื่อขอรับข้อมูลข่าวสารของสถาบันคุ้มครองเงินฝาก[๑] โดยที่สถาบันคุ้มครองเงินฝากได้มีการปรับปรุงโครงสร้างองค์กรและขอบเขตหน้าที่ความรับผิดชอบของแต่ละส่วนงานให้มีความเหมาะสมและสอดคล้องกับภารกิจยิ่งขึ้นดังนั้น เพื่อให้เป็นไปตามพระราชบัญญัติข้อมูลข่าวสารของราชการ พ.ศ. ๒๕๔๐ มาตรา ๗(๑) (๒) (๓)ที่จะให้ประชาชนได้มีโอกาสรับรู้ข้อมูลข่าวสารเกี่ยวกับการดำเนินงานต่าง ๆของสถาบัน จึงสมควรออกประกาศไว้ ดังต่อไปนี้ข้อ ๑ ให้ยกเลิก(๑) ประกาศสถาบันคุ้มครองเงินฝาก เรื่องโครงสร้างและการจัดองค์กรในการดำเนินงาน สรุปอำนาจหน้าที่ที่สำคัญ วิธีดำเนินงานและสถานที่ติดต่อเพื่อขอรับข้อมูลข่าวสารของสถาบันคุ้มครองเงินฝาก ลงวันที่ ๑๗พฤศจิกายน ๒๕๕๒(๒) ประกาศสถาบันคุ้มครองเงินฝาก เรื่องโครงสร้างและการจัดองค์กรในการดำเนินงาน สรุปอำนาจหน้าที่ที่สำคัญ วิธีดำเนินงานและสถานที่ติดต่อเพื่อขอรับข้อมูลข่าวสารของสถาบันคุ้มครองเงินฝาก (ฉบับที่ ๒)ลงวันที่ ๑๙ กรกฎาคม ๒๕๕๓(๓) ประกาศสถาบันคุ้มครองเงินฝาก เรื่อง โครงสร้างและการจัดองค์กรในการดำเนินงานสรุปอำนาจหน้าที่ที่สำคัญ วิธีดำเนินงานและสถานที่ติดต่อเพื่อขอรับข้อมูลข่าวสารของสถาบันคุ้มครองเงินฝาก (ฉบับที่ ๓)ลงวันที่ ๒๙ พฤษภาคม ๒๕๕๕ข้อ ๒สถาบันคุ้มครองเงินฝากมีฐานะเป็นนิติบุคคลจัดตั้งขึ้นตามพระราชบัญญัติสถาบันคุ้มครองเงินฝาก พ.ศ. ๒๕๕๑มีรัฐมนตรีว่าการกระทรวงการคลังเป็นผู้มีอำนาจและหน้าที่กำกับกิจการของสถาบันคุ้มครองเงินฝากโดยทั่วไปโดยมีคณะกรรมการสถาบันคุ้มครองเงินฝาก อันประกอบด้วย ประธานกรรมการผู้แทนกระทรวงการคลัง ผู้แทนธนาคารแห่งประเทศไทยและกรรมการผู้ทรงคุณวุฒิอีกไม่น้อยกว่า๓ คน แต่ไม่เกิน ๕ คน เป็นกรรมการโดยในจำนวนนี้เป็นผู้ทรงคุณวุฒิด้านการเงินการคลังและด้านกฎหมายอย่างน้อยด้านละ ๑คน และมีผู้อำนวยการเป็นกรรมการและเลขานุการสถาบันคุ้มครองเงินฝากมีวัตถุประสงค์ในการคุ้มครองเงินฝากในสถาบันการเงินเสริมสร้างความมั่นคงและเสถียรภาพของระบบสถาบันการเงินและดำเนินการกับสถาบันการเงินที่ถูกควบคุมตามกฎหมายว่าด้วยธุรกิจสถาบันการเงินและชำระบัญชีสถาบันการเงินที่ถูกเพิกถอนใบอนุญาตข้อ ๓สถาบันคุ้มครองเงินฝาก มีอำนาจและหน้าที่ ดังต่อไปนี้(๑) บริหาร จัดการกองทุนคุ้มครองเงินฝาก ทุน และทรัพย์สินของสถาบัน(๒) เรียกเก็บเงินที่สถาบันการเงินนำส่งเข้ากองทุนคุ้มครองเงินฝากและจ่ายเงินให้แก่ผู้ฝากเงินกรณีสถาบันการเงินถูกเพิกถอนใบอนุญาต(๓) มีทรัพยสิทธิต่าง ๆ รวมทั้งก่อตั้งสิทธิหรือทำนิติกรรมใด ๆทั้งในและนอกราชอาณาจักร(๔) ออกตั๋วเงิน พันธบัตร หรือตราสารทางการเงินอื่น ทั้งนี้ ตามหลักเกณฑ์วิธีการและเงื่อนไขที่คณะกรรมการกำหนดโดยอนุมัติของรัฐมนตรี(๕) ลงทุนในพันธบัตรรัฐบาลหรือตราสารหนี้ที่รัฐบาลค้ำประกันทั้งต้นเงินและดอกเบี้ยหรือลงทุนในหลักทรัพย์อื่นตามที่คณะกรรมการกำหนดโดยอนุมัติของรัฐมนตรี(๖) ฝากเงินในสถาบันการเงิน ธนาคารแห่งประเทศไทยหรือธนาคารที่มีกฎหมายเฉพาะจัดตั้งขึ้นเฉพาะเพื่อจัดการงานตามปกติธุระ ทั้งนี้ ตามหลักเกณฑ์วิธีการและเงื่อนไขที่คณะกรรมการกำหนด(๗) ทำกิจการทั้งปวงที่เกี่ยวกับหรือเกี่ยวเนื่องในการจัดการให้สำเร็จตามวัตถุประสงค์ของสถาบันข้อ ๔สถาบันคุ้มครองเงินฝากมีโครงสร้างองค์กรและขอบเขตหน้าที่ความรับผิดชอบของแต่ละส่วนงานดังต่อไปนี้(๑) ฝ่ายตรวจสอบภายใน มีหน้าที่ดำเนินงานที่เกี่ยวข้องกับการตรวจสอบประเมินผล ติดตามและดูแลการดำเนินงานของสถาบันให้เป็นไปตามกฎระเบียบที่เกี่ยวข้อง(๒) ฝ่ายวางแผนและวิจัยมีหน้าที่ดำเนินงานที่เกี่ยวข้องกับการวางแผนกลยุทธ์ของสถาบันและศึกษาวิจัยระบบการประกันเงินฝากที่มีประสิทธิภาพ(๓) ฝ่ายบริหารความเสี่ยงมีหน้าที่ดำเนินงานที่เกี่ยวข้องกับการบริหารความเสี่ยงด้านต่าง ๆ ของสถาบัน(๔) ฝ่ายสื่อสารองค์กรมีหน้าที่ดำเนินงานที่เกี่ยวข้องกับการสื่อสารองค์กร การเผยแพร่ข้อมูลการประชาสัมพันธ์ และการเสริมสร้างภาพลักษณ์ของสถาบัน(๕) ฝ่ายวิเคราะห์สถาบันการเงินมีหน้าที่ดำเนินงานที่เกี่ยวข้องกับการวิเคราะห์และติดตามฐานะสถาบันการเงินที่อยู่ในการคุ้มครองเงินฝากการวิเคราะห์ภาวะเศรษฐกิจทั้งในประเทศและต่างประเทศที่จะส่งผลกระทบต่อการทำธุรกิจของสถาบันการเงินไทยตลอดจนวิเคราะห์เงินฝากและสถานการณ์ที่ส่งผลกระทบเงินฝากเพื่อทราบแนวโน้มและการเคลื่อนไหวของเงินฝากภายใต้ความคุ้มครอง(๖) ฝ่ายบริหารเงิน มีหน้าที่ดำเนินงานที่เกี่ยวข้องกับการบริหารเงินภายใต้กรอบกฎหมายและนโยบายของสถาบันคุ้มครองเงินฝากรวมทั้งเตรียมความพร้อมด้านสภาพคล่องสำหรับการจ่ายเงินคืนผู้ฝาก(๗) ฝ่ายกฎหมาย มีหน้าที่ดำเนินงานให้คำปรึกษา ยกร่าง แก้ไข ปรับปรุงกฎหมาย ข้อบังคับ ระเบียบ คำสั่ง ประกาศของสถาบัน ตรวจพิจารณานิติกรรมสัญญาทุกประเภท ดำเนินงานด้านคดีความทั้งปวงที่เกี่ยวข้องกับสถาบัน(๘) ฝ่ายพัฒนาระบบคุ้มครองเงินฝากมีหน้าที่ดำเนินงานที่เกี่ยวข้องกับการจัดทำระบบงานต่าง ๆ เช่นระบบการจ่ายคืนผู้ฝาก ระบบการชำระบัญชี เป็นต้น(๙) ฝ่ายการเงินและการบัญชี มีหน้าที่ดำเนินงานที่เกี่ยวข้องกับงานการเงินและการบัญชีของสถาบัน(๑๐) ฝ่ายทรัพยากรบุคคลมีหน้าที่ดำเนินงานที่เกี่ยวข้องกับการบริหารทรัพยากรบุคคลและการพัฒนาบุคลากรของสถาบัน(๑๑) ฝ่ายสนับสนุนงานองค์กรมีหน้าที่ดำเนินงานที่เกี่ยวข้องกับกรรมการสถาบันและผู้บริหารระดับสูงงานด้านพิธีการต่าง ๆ งานด้านข้อมูลข่าวสารของสถาบันงานการพัสดุและงานธุรการของสถาบัน(๑๒) ฝ่ายเทคโนโลยีสารสนเทศมีหน้าที่ดำเนินงานที่เกี่ยวข้องกับระบบคอมพิวเตอร์ โครงสร้างพื้นฐานเทคโนโลยีสารสนเทศและการพัฒนาระบบฐานข้อมูลของสถาบันข้อ ๕สถานที่ติดต่อเพื่อขอรับข้อมูลข่าวสารหรือคำแนะนำติดต่อได้ที่สถาบันคุ้มครองเงินฝาก อาคารอีสท์วอเตอร์ ชั้น ๑๗ - ๑๘ เลขที่ ๑ซอยวิภาวดีรังสิต ๕ ถนนวิภาวดีรังสิต แขวงจอมพล เขตจตุจักร กรุงเทพมหานคร ๑๐๙๐๐โทรศัพท์ ๐ ๒๒๗๒ ๐๓๐๐ โทรสาร ๐ ๒๒๗๒ ๐๔๔๘ เว็บไซต์ www.dpa.or.thประกาศณ วันที่ ๒๖ มีนาคม พ.ศ. ๒๕๕๖สรสิทธิ์ สุนทรเกศผู้อำนวยการสถาบันคุ้มครองเงินฝากปริยานุช/ผู้จัดทำ๒๔ เมษายน ๒๕๕๖โชติกานต์/ผู้ตรวจ๒๐ พฤษภาคม๒๕๕๖[๑] ราชกิจจานุเบกษา เล่ม๑๓๐/ตอนพิเศษ ๔๙ ง/หน้า ๖๔/๑๙ เมษายน ๒๕๕๖